text: Røveri mod 13-årig - nu er der et signalement
  11 maj 2018 kl. 14.41
  Der er nu kommet signalement af den mand, der onsdag stjal en pung fra en 13-årig dreng. Det viser sig, at han var en del af en gruppe.
  
  Det viser sig nu, at der var flere personer til stede, da en 13-årig dreng onsdag aften blev udsat for røveri, skriver JydskeVestekysten.
  Torsdag var der ikke noget signalement. Men det er der nu. Ifølge avisens oplysninger beskrives gruppen som en gruppe på fire-fem ældre drenge. Den aktive gerningsmand beskrives som cirka 18 år, havde skægstubbe, var iført sort kasket, sort hættetrøje, mørke jeans og solbriller.
  Røveriet skete onsdag aften omkring klokken 22.15 på Teaterstien i Haderslev ved Haderslev Taxa. Sagen blev anmeldt torsdag eftermiddag. Gerningsmanden truede drengen verbalt til at udlevere sin pung og tog fat i den 13-årige, der ikke turde andet en at give gerningsmanden pungen.
  Der var kun småpenge i pungen.
  Har du set noget? Så kan Syd-og Sønderjyllands Politi kontaktes på 114.
  